**Izvajanje KIZ (OIV) v 2. letniku**

**–** šol. l. 2017/18

**Program knjižničnih informacijskih znanj**

OBISK UNIVERZITETNE KNJIŽNICE MARIBOR

V okviru tedna OIV v 2. letniku obiščete UKM, kjer v 2 šolskih urah:

* spoznate storitve in dejavnosti te ustanove ter se po prostorih sprehodite
* preskusite delovanje in možnosti uporabe knjižničnega kataloga z aplikacijo mCOBISS
* vam predstavijo Digitalno knjižnico Slovenije (dLib)
* si ogledate razstavo *Več kot obrt: knjigoveštvo v Mariboru skozi čas.*

Spremljajo vas profesorji. Kdor se ne more udeležiti obiska s svojim razredom, se pridruži na termin, ki ga imajo drugi razredi.

\*\*\*

OBISK DOGODKA V MARIBORSKI KNJIŽNICI

Kadarkoli od oktobra **do konca marca** se vsak dijak **po lastni izbiri**:

* **udeleži vsaj enega napovedanega dogodka v organizaciji Mariborske knjižnice** (enota Rotovž ali katera druga enota, Salon uporabnih umetnosti, večnamenska dvorana idr.). Obiska se udeležite s prijateljem, družino ali samostojno in pri tem upoštevate tudi [pravila obnašanja](http://www.druga.si/o-soli/sola/zapisniki-in-pravilniki/), ki vas predstavljajo kot spodobnega gimnazijca.

Vsak mesec boste po e-pošti prejeli opomnik o dogodkih. Čimprej pred izbranim datumom dogodka se vpišete v seznam, zato ker je število udeležencev za posamezno prireditev omejeno. Ne čakajte do zadnjega meseca.

* najkasneje **v 7 dneh od obiskanega dogodka** oddate poročilo - zapis **lastnega mnenja** o doživetem (ne prepisujte objavljenih zapisov). Zapišite, kateri dogodek ste obiskali, zakaj in s kakšnimi pričakovanji ste se ga udeležili, pri opisu podrobnosti ne pretiravajte, izpostavite, kaj vas je posebno pritegnilo ali pa vam ni bilo všeč. Dolžina in oblika poročila je vaša odločitev. Pri pošiljanju v zadevo vpišite: KIZ 2017 DOGODEK Razred Priimek. Poročilo pošljete na naslov: knjiznica@druga.si

Seznam in vsebinski pregled vseh dogodkov je vsak mesec sproti objavljen na [spletni strani Mariborske knjižnice](http://www.mb.sik.si/vodnik-po-prireditvah-julij-avgust-september-2016.html) in v vodiču SKOVIK v enotah knjižnice ter na njihovi [FB strani.](https://www.facebook.com/mariborska.knjiznica)

\*\*\*

ISKANJE, OCENJEVANJE IN UPORABA ELEKTRONSKIH VIROV

Pri eni od razrednih ur boste spoznali nekaj izbranih plačljivih elektronskih virov, do katerih lahko dostopate tudi od doma.

Naučili se jih boste uporabljati ter ocenjevati vire po zahtevanih merilih.

Pri določenem predmetu boste s konkretnimi primeri preverili uporabnost teh virov, pri tem pa ponovili in utrdili pravila citiranja in navajanja virov, poudarek bo na posebnostih rabe elektronskih virov.

Z usvajanjem ustreznih tehnik iskanja in vrednotenja virov postajate vse bolj samostojni in suvereni, z doslednim upoštevanjem avtorskih pravic pa tudi odgovorni uporabniki informacijskih virov.